Zemljotres u Indoneziji, poplave i olujno nevreme na jugu Azije
Humanitarne organizacije traže hitnu pomoć za blizu 30 miliona ljudi suočenih sa gladju, bolešću i nedostakom smeštaja.
Snažni zemljotres jačine 7,4 stepeni pogodio je indonežansko ostrvo Javu. Američka geološka služba saopštila je da je epicentar potresa bio 112 kilometara jugoistočno od glavnog grada Džakarte, na dubini od 282 kilometra. Pacifički centar za cunamije - saopštio je da nema rizika da će ovaj zemljotres generisati razorne talase. Istovremeno je tropska oluja Pabuk ostavila pravu pustoš na Filipinima i tajvanu prije nego se uputila ka kineskoj provinciji Guangdong. U klizištima na Filipinima smrtno je stradalo 11 osoba, dok je na Tajvanu došlo do prekida u snadbijevanju električnom energijom, a zatvorene su i škole i državne ustanove. U medjuvremenu, državne i humanitarne organizacije traže hitnu pomoć za blizu 30 miliona ljudi suočenih sa gladju, bolešću i nedostakom smeštaja. Reč je o žrtvama velikih poplava koje su tokom ove monsunske sezone zahvatile Južnu Aziju. Humanitarne agencije saopštavaju da se, uprkos dostavi humanitarne pomoći iz vazduha, stotine hiljada ljudi u Indiji, Bangladešu i Nepalu, još nisu domogle hrane, vode i bezbednog skloništa. U teško pogodjenoj Indiji, ministar za železnički saobraćaj, izjavio je da će se ogromna železnička mreža koristiti da bi se ubrzala dostava čiste vode i lekova postradalima. U Bangladešu, gde je gotovo polovina zemlje pod vodom, vlada apeluje na bogatije stanovnike da pomognu humanitarnim agencijama u distribuciji pomoći.